**Conferinţa ”*Îmbunătăţirea performantelor din administraţia publică: Experienţe actuale şi perspective”***

**NISPAcee**

Agenţia Naţională a Funcţionarilor Publici informează că în perioada 09 – 10 septembrie 2015 va avea loc la Belgrad, Serbia, conferinţa ”*Îmbunătăţirea performantelor din administraţia publică: Experienţe actuale şi perspective”* în cadrul Reţelei Institutelor şi Şcolilor de Administraţie Publică din Centrul şi Estul Europei (NISPAcee).

**Organizatori**: Centrul European de Politici, Belgrad, Institutul European de Politici, Skopje şi Institutul Alternativ, Podgorica.

Persoanele interesate pot susţine prezentări în cadrul evenimentului, **pe tematici ca:**

* Elaborarea politicilor bazate pe evidenţă ca o precondiţie pentru performanţa administraţiei publice;
* Administraţie publică, performanţă şi responsabilitate;
* Auditul performanţei şi evaluarea politicilor.

**Pot participa cu prezentări:**

* Cercetători activi în domeniul de performanță în administrația publică, inclusiv diverse aspecte ale ciclului de politici;
* Practicieni care lucrează în elaborarea politicilor și evaluarea lor, precum și în auditul performanței în context european;
* Cercetători și doctoranzi în domeniul administrației publice, management public și domenii conexe.

**Înscriere aplicaţii:**

Candidaţii interesaţi să participe la eveniment cu o lucrare se pot înregistra online cu un CV (max. 2 pagini) şi un rezumat al lucrării respective (max. 500 de cuvinte). Încărcarea rezumatului se poate face prin completarea formularului de pe site-ul oficial al conferinţei: [ten.europeanpolicy.org/conference-2015/call-for-papers.html](http://www.nispa.org/ten.europeanpolicy.org/conference-2015/call-for-papers.html). Termenul limită de înregistrare a aplicaţiilor este data de **30 aprilie 2015.**

**Procesul de selecţie:**

Selecţia lucrărilor se va face până la data de 15 mai 2015. După această dată, candidaţii selectaţi vor fi invitaţi să trimită lucrarea finală (max. 6000 de cuvinte) pănă la data de 15 iulie 2015. Unele lucrări pot fi publicate în revista reţelei. Dacă lucrarea este selectată, varianta finală trebuie trimisă până la data de 31 august 2015, în vederea publicării.

**Costuri**:

Costurile de cazare şi de transport vor fi suportate pentru un număr de 15 participanţi.

**Evenimentul se va desfăşura în limba engleză.**

Pentru mai multe informaţii puteţi accesa următorul link: [ten.europeanpolicy.org/conference-2015/call-for-papers.html](http://www.nispa.org/ten.europeanpolicy.org/conference-2015/call-for-papers.html)